Andrejus Korotajevas
Andrejus Korotajevas (g. 1961 m. vasario 17 d. Maskva) – rusų sociologas, demografas, antropologas ir ekonomistas. Jis daug nuveikė Vidurio Rytų istorijos tarpkultūriniuose tyrimuose bei socialinių, ekonominių ir demografinių procesų dinamikos matematiniame modeliavime, vystė pasaulinės sistemos teoriją. Jo pagrindiniai interesai yra nacionalinio saugumo strategija, demokratizacija ir besivystančių šalių ekonomika, kultūros veiksniai, darantys įtaką pasaulio politikai. Šiuo metu Andrejus Korotajevas yra vyresnysis Rusijos mokslų akademijos Orientalistikos mokslų instituto bei Afrikos studijų instituto mokslininkas . A.Korotajevas vadovauja Orientalizmo studijų katedrai Rusijos valstybiniame humanitariniame universitete ; jis yra Maskvos valstybinio universiteto grobalinių procesų fakulteto profesorius . A. Korotajevas taip pat vadovauja Sociopolitinės destabilizacijos rizikos stebėjimų laboratorijai Aukštojoje ekonomikos mokykloje . Jis yra tarptautinių žurnalų Social Evolution & History bei Journal of Globalization Studies koredaktorius . Vyresnysis mokslinis darbuotojas Nacionalinės ekonomikos ir viešojo administravimo akademijos politinės demografijos ir makrosociologinės dinamikos tarptautinėje laboratorijoje . Rusijos mokslų rėmimo fondo “Geriausi Rusijos mokslų akademijos ekonomistai” (2006) kategorijos laureatas. Auksinio Kondratijevo medalio „už išskirtinį indėlį į socialinių mokslų plėtrą“ (2012) laureatas . Rusijos mokslų akademijos projekto „Sistemų analizė ir pasaulio dinamikos matematinis modeliavimas“ koordinatorius (kartu su Askar Akajevu ir George Malineckiu) .